Bloulig-skietery: Lyfwagte vas vir poging tot moord | Maroela Media
Twee lyfwagte van 'n burgemeester het in die Pinetown-landdroshof verskyn op aanklag van poging tot moord, het die Witness-koerant Dinsdag berig.
Die twee mans, Thulasizwe Mbanjwa en Sthembiso Mokoena, het glo verlede week op die N3 op 'n motoris losgebrand terwyl hulle Yusuf Bhamjee, burgemeester van die Umgungungdlovu-distrik, vervoer het.
Volgens die koerant het die mans se prokureur, Sphiwe Mncwango, Maandag aan die hof gesê dat sy kliënte oortuig was dat die burgemeester se lewe in gevaar was. "Hulle was dus geregtig om op die motoris te skiet," het Mncwango gesê.
Die twee verdagtes is op borg van R5 000 elk vrygelaat en landdros Wendolyn Robinson het die saak tot 18 November uitgestel vir verdere ondersoek.
burgemeester lyfwagte N3 poging tot moord
So ja die Burgemeester van 'n dorp kry dieselfde behandeling as 'n president en die belasting betalers moet hoes. Nou is hulle vrygelaat en gaan definitief die persoon wat hulle aangekla het soek en dreig. Hoe word die mense opgelei en hoe weet hulle wanneer is iemand se lewe in gevaar. Mnr Mncwango (of moet ek se MnKWAKo) jy hap na wind my ou. Was die burgemeester ooit op offisieele besigheid of het hy net weer soos talle ander die belasting betaler se geld gemors